32006R0945
L 173/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 945/2006 НА КОМИСИЯТА
от 23 юни 2006 година
за изменение на Регламент (ЕО) № 1342/2003 относно определяне на специални подробни правила за прилагането на системата за лицензии за внос и износ за зърнените култури и ориза
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (1), и по-специално член 10, параграф 2 от него,
като има предвид, че:
(1)
Членове 11a и 11в от Регламент (ЕО) № 1785/2003 уреждат механизмите за изчисляване и периодично фиксиране на митата, приложими за вноса на олющен ориз, попадащ в код по КН 1006 20, и на бланширан и полубланширан ориз, попадащи в код по КН 1006 30.
(2)
За да се предотвратят нарушения във функционирането на тези механизми поради некоректни заявления за лицензии за внос, Регламент (ЕО) № 1342/2003 на Комисията (2) следва да фиксира гаранцията за лицензиите за внос на олющен ориз и на бланширан и полубланширан ориз на достатъчно високо ниво.
(3)
Регламент (ЕО) № 1342/2003 следва съответно да бъде изменен.
(4)
Мерките, предвидени в настоящия регламент, са в съответствие със становището на Управителния комитет по зърнените култури,
ПРИЕ НАСТОЯЩИЯ РЕГЛАМЕНТ:
Член 1
В член 12 от Регламент (ЕО) № 1342/2003 се въвежда следната буква аа):
„aa)
30 EUR на тон, като изключение от буква а), за продуктите, попадащи в кодове по КН 1006 20 и 1006 30 за случаите на лицензии за внос;“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 юли 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юни 2006 година.